Berei jou kind só voor op graad een | Maroela Media
Skolastiese voorbereiding is die fondament waarop 'n suksesvolle toetrede tot graad een gebou word. Dié voorbereiding is geskoei op die ontwikkeling van 'n kind se gereedheid vir formele leer en onderrig om te kan plaasvind. Dit begelei ook die proses waartydens 'n kind sy akademiese vaardighede (lees, spel, skryf, rekenkunde) ontwikkel. Na hierdie proses word dikwels verwys as "skoolgereedheid".
Christa Badenhorst, 'n opvoedkundige sielkundige van Pretoria, het 'n paar wenke met die Skoleondersteuningsentrum (SOS) gedeel oor hoe om te verseker jou kind is gereed vir graad een.
Jou kind moet sy naam kan herken.
Een van die belangrikste vaardighede wat elke kind moet hê wanneer hulle graad een toe gaan, is om hul eie naam en van te kan herken en, indien moontlik, te skryf. Daar kan byvoorbeeld van jou kind verwag word om sy of haar plekkie by die tafel uit te ken deur 'n naamplakker.
Dit kan ouers gedurende die vakansie ontwikkel deur jou kind te laat touspring, vir hom 'n bal te gooi om te vang en te skop, hom op 'n'n stuk tou te laat balanseer en hom aan te moedig om te huppel.
Die regte potloodgreep
As jou kind eers 'n'n verkeerde potloodgreep aanleer, is dit baie moeilik om reg te stel. Laat hom oefen met 'n driehoek-potlood, of deur 'n wasgoedpennetjie tussen sy duim en wysvinger vas te klem, terwyl hy skryf. Maak ook seker hy sit mooi regop terwyl hy skryf.